Aga aitab lobast ja lubadustest, on üks pakiline asi, mis tuleb enne ja kohe joonde ajada. Nimelt, peatselt eestlaste peade kohale tõusev uus keeleseadus tembeldab avaliku kirjakeele kasutamisel eksinud indiviidid seaduserikkujaiks. Ja ainsana pääsevad kunstiinimesed  oma kunstiliste tekstidega. Aga sport on reaalala ja spordikommentaarid ei kuulu kunstilise teksti hulka. Vähemasti ei kavatse ma hakata mingeid tuhandeviiesajameetrijooksu-teemalisi värsse seadma. Seega kuulun ka mina selle ajaveebiga edaspidi seadusesilma poolt kütitava liigi hulka.